3ivX on MPEG-4-videostandardiin perustuva videokoodekki (codec). 3ivX on suunniteltu vain vähän prosessointitehoa tarvitsevaksi, ja onkin tarkoitettu käytettäväksi lähinnä sulautetuissa järjestelmissä. 3ivX:ää voidaan verrata suosittuun DivX:n, mutta tässä vertailussa se häviää tunnetummalle kilpailijalleen mm. suosion ja pakkaustehokkuuden osalta.
Alkuaikoina 3ivX:n suosiota Windows-käyttäjien keskuudessa rajoitti AVI-tiedostoformaatin tuen puuttuminen, ja 3ivX oli suosittu lähinnä Apple-käyttäjien keskuudessa QuickTime-tuen ansiosta. Nykyään tuki löytyy Windowsille, Macille ja BeOSille. Lisäksi tuki löytyy myös Linuxille ja Amigalle, mutta näitä versioita ei enää päivitetä.